CELEX: 62016TN0731
Language: hr
Date: 2016-10-10 00:00:00
Title: Predmet T-731/16: Tužba podnesena 10. listopada 2016. – Perifereia Stereas Elladas protiv Komisije

12.12.2016   
            
            
               HR
            
            
               Službeni list Europske unije
            
            
               C 462/36
            
         Tužba podnesena 10. listopada 2016. – Perifereia Stereas Elladas protiv Komisije
   (Predmet T-731/16)
   (2016/C 462/46)
   Jezik postupka: grčki
   
      Stranke
   
   
      Tužitelj: Perifereia Stereas Elladas (Lamia, Grčka) (zastupnik: K. Bakas, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku br. 4310049 od 10. kolovoza 2016. [ref. Ares(2016) 4310049 – 10. kolovoza 2016.] Glavne uprave Europske komisije za zapošljavanje, socijalna pitanja i uključivanje koju je potpisao direktor za socijalna pitanja, kojom je odbijen prijedlog za financiranje od 3. prosinca 2015. koji je podnio konzorcij s tužiteljem kao glavnim partnerom u okviru programa Europske komisije za zapošljavanje i socijalne inovacije EaSI (Os PROGRESS) 2014. – 2020. u vezi s inovativnim socijalnim politikama s ciljem provođenja reformi u socijalnim službama, s pozivom na podnošenje prijedloga br. VP/2 15/011e;
            
         
               —
            
            
               Europskoj komisiji naloži snošenje troškova tužitelja i nagrade za rad njegova odvjetnika.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na pogrešnoj ocjeni Europske komisije u vezi sa sadržajem tužiteljeva prijedloga.
            
         
               2.
            
            
               Drugi tužbeni razlog, koji se temelji na povredi načela proporcionalnosti. Tužitelj tvrdi da, ako je prijedlog bio odbijen iz formalnih razloga, pobijani akt treba poništiti s obzirom na to da je u suprotnosti s načelima proporcionalnosti i dobre uprave Zajednice.
            
         
               3.
            
            
               Treći tužbeni razlog, koji se temelji na povredi načela jednakosti s obzirom na to da je kandidatima koji zbog tehničkih problema nisu podnijeli svoje prijedloge rok bio produžen, takva mogućnost nije bila dana kandidatima koji su podnijeli svoje prijedloge za ispravak ili dopunu ili davanje pojašnjenja.